Број: 404-02-11/2025-02/04

Датум: 26. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за припрему компаративне анализе о квалификацијама на нивоу 5** **НОКС-а**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за припрему компаративне анализе о квалификацијама на нивоу 5 НОКС-а.

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности су, између осталог, усмерене и на унапређивање проходности у систему Националног оквира квалификација и његовој даљој хармонизацији са европским политикама. Уз анализе понуде образовања и обука, понуде и потражње за занимањима и вештинама, планирана је и анализа проходности кроз нивое НОКС-а са препорукама за унапређење. Циљ је да се, пре свега, понуда програма и образовања усклади са потребама за знањима и вештинама на тржишту рада, али и да се истовремено унапреде могућности за хоризонталну и вертикалну проходност кроз све нивое НОКС-а. Консултант ће припремити компаративну анализу квалификација на нивоу 5 у најмање пет одабраних европских земаља које имају различите приступе овом нивоу квалификација. Анализа ће се фокусирати на идентификацију квалификација на нивоу 5 (сврха, компетенције, сектори у којима се јављају), начине стицања квалификација на нивоу 5, поређење са НОКС-ом и идентификацију разлика, развој препорука за унапређење нивоа 5 у НОКС-у, на основу анализираних међународних пракси.

**Задаци Консултанта**

У оквиру Пројектног задатка очекује се реализација следећих активности:

1. Анализа националних оквира квалификација и прикупљање података кроз релевантне националне и међународне изворе и базе података;
2. Припрема компаративног прегледа кључних елемената и аспеката квалификација на нивоу 5 у анализираним земљама (сврха, исходи учења, механизми стицања, веза са тржиштем рада и образовним системом);
3. Формулисање препорука заснованих на добрим праксама земаља које имају развијене моделе и са фокусом на решења примењива у националном контексту;
4. Презентација резултата релевантним актерима.

**4. Заинтересовани консултант треба да испуњава следеће услове**

Квалификације и вештине:

* Високо образовање – минимум ниво 7.1 НОКС-а;
* Познавање законодавног и институционалног оквира система образовања;
* Познавање трендова у образовању и образовних политика;

Професионално искуство:

* Најмање десет (10) година професионалног искуства у области образовања, укључујући искуство у развоју, евалуацији или имплементацији квалификација, програма и/или образовних стандарда;

Специфично професионално искуство:

* Искуство у обради и интерпретацији квантитативних и квалитативних података у образовању, укључујући примену компаративне анализе
* Искуство у развоју стандарда квалификација у високом образовању сматраће се за предност
* Искуство у раду са представницима различитих заинтересованих страна у области образовања и тржишта рада (образовне установе, министарства, социјални партнери и други)
* Учешће у пројектима релевантним за пројектни задатак сматраће се за предност.

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 16. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 09.06.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за пружање услуга консултанта за припрему компаративне анализе о квалификацијама на нивоу 5 НОКС-а”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Припрема компаративне анализе о квалификацијама на нивоу 5 НОКС-а

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  |  | РСД |
| ... |  | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)